AlexejDobrolubov/national_council_slovak_2010 huggingface dataset:
90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

205. Ďakujem pekne. Ďakujem pekne všetkým kolegom za všetky pripomienky. Začnem kolegom Ľudom Gogom. Áno, áno ja som hovoril o vykupovaní skôr projektov, nie hotových bytov, hej. Jasné, po jednej stránke toto je, toto je pravda, ale ten pohľad toho človeka toho, toho posledného, toho koncového zákazníka je, že ak by teda takto vlastne tie projekty nedošli do toho systému nájomného bývania, došli by do režimu predaja proste za nižšie ceny. Jednoducho to som chcel hovoriť, že toto tento systém proste tie ceny udrží prípadne zvyšuje, kdežto v danej situácii mohlo prísť k tomu, že by sa zlacneli. Ale to je v poriadku, ja, nebolo princípom môjho vystúpenia to hejtovať, aj systém nájomného bývania má svoj význam. hej, To, to funguje to aj v Rakúsku, tak akože má to svoj význam ,aj keď je Slovensko špecifické. Kolega Šefčík, vidím ho, nepočúva, ale nevadí, no vo faktickej sa reaguje na predrečníka, tak ja si dovolím povedať, že ja tu teda poctivo sedím od rána, poctivo som bol v rozpravách ku viacerým bodom. Takže na mňa tá poznámka určite nemala žiadny, žiadnu relevanciu. Fakt od rána som tu a zúčastňujem sa aktívne, aktívne rokovania. No a možno ešte ďalšia vec, ono áno, vyplýva to, že ako aby to samotnú myšlienku podporujem hej, druhá vec je, že ako sa rozhodneme hlasovať, lebo teda tá realita, vidíte, že máme tu kopu pripomienok. No trošku ma zasa mrzí, že tento návrh by bol fakt ideálne dobrý do režimu vládneho návrhu, do režimu toho, aby inštitút finančnej politiky dokázal vlastne urobiť rôzne varianty, aby nám dal informácie, mieru obchádzania aktuálneho stavu, nejaké, nejaké tie modely toho, že ako by to bolo presne či dva roky, či tri roky, či teda zrušiť len, len ten zdravotný odvod... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

185. Ďakujem pekne za slovo, pán predsedajúci. Tak kolega Milan Vetrák, no v prvom rade vnímam, že to že vnímate, že tie dane sú vysoké, hej. To hovoríme dlhodobo a my teda hovoríme dlhodobo aj o ich znižovaní. Čiže ak si dobre pamätám, áno, tak nejaký čas dozadu som teda odpovedal kolegovi Milanovi Vetrákovi a áno, v tomto zmysle určite návrhy na zmysluplné znižovanie daní majú svoj význam. Zároveň teda sme v oblasti bývania, čo teda asi tiež všetci vnímame, že zďaleka nielen kvôli zvyšovaniu cien, ale vôbec aj celkovej dostupnosti, ale ktorá, samozrejme, je limitovaná hlavne tým zvyšovaním cien, je stále väčší a väčší problém pre mladých ľudí, aby si to svoje bývanie dokázali zabezpečiť, aby ho dokázali zaplatiť. Takže z tohto pohľadu ten nápad je určite že dobrý. Zároveň, a my sme sa aj s kolegom Milanom Vetrákom bavili, že teda čo s týmto návrhom ďalej a sám hovorí a veď to teraz aj zopakoval, že teda je priestor do druhého čítania vylepšovať, odstraňovať možno niečo, čo tam je podivné teraz, ale jednoducho hľadať takéto zrozumiteľnejšie znenie. No to je všetko v poriadku, ja som to povedal jemu, ja to poviem aj teraz, len viete, dnes mala končiť schôdza, ešte tu budeme týmto tempom možno týždeň, za chvíľu začína ďalšia, sme v situácii, kedy ani parlamentná legislatíva nestíha vôbec robiť stanoviská k tomu množstvu zákonov a ja sa tohto obávam, že či všetko takto na poslednú chvíľu, všetky tie zákony, ktoré prejdú do druhého čítania, bude časť a priestor, hej, veď sme limitovaní aj ďalšou schôdzou a voľbami, aby sa to vôbec dalo upraviť. Mali sme tu aj to PZP-čko, teraz je tu toto... (Prerušenie vystúpenia časomerom.)
90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

80. Ďakujem pekne za slovo. No, veď áno. Každopádne zákon hovorí, neprihlásia vám ho, pokiaľ nie je doklad o PZP zmluve, zaplatení v čokoľvek. Jasné, áno, dá, niekto zaplatí za mesiac, niekto na tri mesiace, niekto má len tú zmluvu a nezaplatené. No, bohužiaľ, všetko na svete sa nejak obchádza, však áno, hovoríme o tom istom. Však takto to, samozrejme, byť nemalo. Otázka znie, že dnes podľa mňa tým hlavným problém je, tých neexistujúcich hlavne, ktoré fakt už boli dávno rozobraté, čokoľvek, časť z nich je jednoducho po nejakej trestnej činnosti v nejakých kanáloch, vo Váhu a kade tade. Proste takýchto vozidiel sa dá dnes zbaviť z evidencie, že zaplatíte 500 euro a bez odovzdania do recyklačného centra vám ho vyradia z evidencie. Toto je ten základný problém. Toto dnes nikto nerobí. Nikto neexistujúce vozidlo na ktorom hovorím už, dobre predali ho do šrotu, kamkoľvek, zbavilo sa ho, na Ukrajine je, kdekoľvek. A nedá niekto 500 euro za to, aby mu ho vyradili. Čiže možno ten prvý krok by mohol byť možno ten, taký to len jednoduchý, že, že dať amnestiu na tých 500 euro a odsledovať vlastne, že teda čo by to spravilo, keby ľudia dostali na mesiac, na dva, na tri možnosť vlastne vyradiť vozidlo bez toho, aby museli zaplatiť tých 500 euro, že možno to by sa dokázala znížiť, znížiť ten počet. Ale, to teraz akože len, len, len rozmýšľam. Celé je to o tom, fakt je to, je toto komplexná téma. Ja úplne rozumiem, že napríklad akože kancelária poisťovateľov toto jasne podporuje. Pre nich je to vyriešenie obrovského problému. Zároveň ale hovorím, potom je tam ten pohľad Policajného zboru, pohľad životného prostredia, pohľad ministerstva financií. Toto je normálne že komplexnejší problém. Mne sa na prvý pohľad zdá, a treba aby sme to vyriešili čo najlepšie, no. Ďakujem pekne.
90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie

66. Pán predsedajúci, ďakujem pekne za slovo. Kolegynky, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu NR SR navrhujem, aby návrh zákona prerokovali výbor pre financie a rozpočet a takisto Ústavnoprávny výbor Národnej rady. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor 32 dní od prerokovania zákona v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem pekne.
90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

62. Ďakujem pekne. Ja začnem od konca. No tak Igor Matovič si hneď na začiatku stanoví, že 200 euro, dá si to na bilboard, úplne pred všetkými a potom hovorí, že my nechceme diskutovať. Ja myslím, že tým je povedané všetko. Čo sa týka kolegu Šefčíka, no tak komplexne sa to pozeráte, až opravujeme úplne základné chyby teraz. Kolegovi Marcinčinovi, samozrejme, polievať treba, o tom nie je pochýb, ale to je to, čo som hovoril, to nestačí. Treba aj hnojiť, treba kosiť, treba všetko, treba aby komplexne fungovala krajina, ale v podstate áno, hovoríme o tom istom. No a dovolím si reagovať na Joža Pročka. No, Jozef, my sa snažíme o konkurenčnú súťaž, o to sa snaží aj Janka, ktorú stále spomínaš. Viete, čo chcete vy? Chcete štátny monopol a jednoducho každého, kto s tým štátnym monopolom nesúhlasí, označujete za penťáka. Ja sa len chcem spýtať, aký je výsledok za tie tri roky toho vášho boja za ľudí. Je nejaká nová nemocnica? Ďalšia vec, ak vďaka tým vašim nešťastným zákonom odíde Union, komu pomôžete? No hlavne Pente. Ako získala nemocnica Bory najviac zamestnancov? Vďaka štrajku lekárov, ktorý nemusel byť, keby si robil Igor Matovič to, čo má. Proste ako nedokázali ste, no proste každopádne Igor Matovič bol 13 rokov poistencom Penty. Až než to Janka Bittó Cigániková odhalila. A povedzte mi ešte raz, celý čas ste mali aj ministra financií, aj ministra zdravotníctva. Čo sa teda pre ľudí koľko urobilo? Kde sú nejaké zlepšenia za ten čas, keď tu teda, keď tu proste stále len obviňuješ, obviňuješ, Jozef? Ďakujem pekne.
90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

36. Ďakujem pekne za komentár. No ono je, Milan Kuriak, ako poslanec je presne ten prípad, kde ten systém dobre funguje. Pretože má veľa detí, super, paráda a má aj veľký plat, takže dokázal vlastne mať ten plný daňový bonus. Čiže áno, v to, to je na tej Orave to proste, čo tam nie je úplne štandardné, takže toto vie pomôcť aj tým štandardnejším situáciám, že viac detí, ale teda, bohužiaľ, nižšie, nižšie príjmy. No toto je fajn. Len ten celý problém všetkých týchto opráv zlých zákonov je už teraz v tom, že ale to zasa raz má dosah na teda nie štátnu kasu, ale na obce a mestá. Keby sa to robilo proste na začiatku, no tak sa to jednoducho malo, no tak sa to jednoducho malo nastaviť tak, že menej pomáhať tam, kde netreba a na to konto proste pomôcť tam, kde treba. Toto je celý problém, že dnes, ale ja musím povedať, že bez ohľadu na to, že toto opravuje chyby toho celého a pomôže to tým, ktorí tú pomoc potrebujú, no tak ale vo finále zasa je to len vyšší, vyšší výber z tej štátnej kasy aj keď teraz sa tá štátna kasa vola samospráva, hej? To, to prosím, že áno, opraví sa chyba, ale ideálne by bolo, keby sa nebola stala a v nejakom tom množstve financií, ktoré sú dostupné, sa to malo proste nastaviť tak, aby to bolo dobré od začiatku. Takže toto, toto je dobré tu vnímať. (Reakcia z pléna.) Uvidíme. My si sadneme a rozhodneme sa. Takže to, to, v tomto momente neviem povedať. My proste si musíme k tomu ešte sadnúť, ale asi všetko. Ďakujem pekne.
90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie v rozprave

30. Ďakujem, pán predsedajúci, že to tu držíte na poriadku. Takže vážený pán predsedajúci, vážená pani poslankyňa Vorobelová, ste tu sama, môžem vás aj osobne osloviť, vážení kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k uvedenému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet. Zároveň odporúčam, aby výbory prerokovali uvedený návrh do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem pekne. Skončil som.
90. schôdza NR SR - 12.deň - A. dopoludnia
Dátum: 2023-05-19
Poslanec: Viskupič, Marián (SaS)
Druh vystúpenia: Vystúpenie v rozprave

22. Ďakujem pekne, pán predsedajúci. Kolegynky, kolegovia, ja mám v podstate len veľmi rýchle dve, tri otázky, by som to vyriešil aj vo faktickej, ale tak nedalo sa inak. Čiže ja sa len chcem spýtať kolegu Peťa Kremského. Je to vlastne to isté, čo riešime aj teda v zákone o limitácii hotovosti. Počul som správne, že ak to prejde tam, tak, samozrejme, toto je bezpredmetné. Potom len možno jedna technická otázka. Ono to bude na jednom hlasovaní, že či teda vôbec je možné akoby to stiahnuť hneď, že aby sme nemali zbytočný technický problém, či možno by nestálo za to, to rozdeliť na dve rôzne hlasovania alebo, alebo teda nejak takto. Toľko len som chcel. Ďakujem pekne.
90. schôdza NR SR - 11.deň - B. popoludní
Dátum: 2023-05-18
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

197. Áno, začnem od konca. Ďakujem pekne za slovo. Jasné, to som sa možno teda zle vyjadril, samozrejme, toto sa týka jednotlivej platby a ja som to tak myslel, že keď človek pri tej jednotlivej platbe mal tých 10-tisíc a chcel zaplatiť, už sa naňho pozerá. Veď ono sa to takto aj obchádzalo, kľudne za opravu vozidla nemalo problém a dneska nie je problém, aby stála 12-15-tisíc. No čo robilo, no tak robili, robili servisy proste, že to boli vlastne dve faktúry po 4 990 a jedna proste so zvyškom, fakt to robilo zbytočné, zbytočné problémy, takže jednoznačne áno, týka sa to jednotlivej platby, o tom nie je pochýb. No a, samozrejme, však jasné, každý, každý poslanec má právo podať pozmeňujúci návrh, tak sme sa aj s Peťom bavili, my hovoríme 15-, kolega Kremský hovorí 10- a plénum rozhodne. Ja som svoj čas v rozprave venoval tomu, aby som teda tomu drobnému publiku, ktoré tu máme, a možno pár ľudí pri televízoroch ešte, aby som vysvetlil, prečo dáva zmysel 15- a prečo nie je dobrý nápad 10-. Takže nijakovsky neuberám kolegovi Kremskému, samozrejme, právo vidieť to inak a dať pozmeňujúci návrh v sume, teda akú on považuje za správnu. Veľmi pekne ďakujem.
90. schôdza NR SR - 11.deň - B. popoludní
Dátum: 2023-05-18
Poslanec: Viskupič, Marián (SaS)
Druh vystúpenia: Vystúpenie

183. Ďakujem veľmi pekne. Keďže máme prvé čítanie za sebou, ja len veľmi rýchlo. Cieľom tohto jednoduchého dvojriadkového predloženého návrhu je zjednotenie súm, do výšky ktorých sú umožnené platby v hotovosti, a to na úrovni jednotnej sumy 15-tisíc euro bez ohľadu na to, či ide o fyzickú osobu, fyzickú osobu podnikateľa alebo právnickú osobu. Súčasne, súčasne platná právna úprava neumožňuje platby v hotovosti nad sumu 5-tisíc euro pre právnické osoby a fyzické osoby podnikateľov. Takisto veľmi jednoducho prečo. Veď máme tu, máme tu infláciu, dlho sa to nemenilo, ja viem, že snahy Európskej únie sú práve opačné, znižovať používanie hotovosti, ale úplne prirodzené je tých 5-tisíc euro, ktorá je nedostatočná suma, nízka suma, dať na tých pätnásť a veľmi jednoducho, bude to, bude to rovnaká suma, bude to jednoduchšie a myslím si, že toto by mohol byť bezrozporný návrh. Pekne poprosím o podporu. Ďakujem pekne.
90. schôdza NR SR - 7.deň - B. popoludní
Dátum: 2023-05-11
Poslanec: Vetrák, Milan (OĽANO)
Druh vystúpenia: Vystúpenie

174. Ďakujem pekne. Ste pozorný, pán predsedajúci, vážim si to. Tak ja som si prečítal... (Prerušenie vystúpenia predsedajúcim.) Pčolinský Peter, podpredseda NR SR 175. Ja nie, ale tam kolega pod balkónom. Vetrák, Milan, poslanec NR SR 176. Áno, tak to už je spolupráca vzájomná (povedané so smiechom). Však v poriadku. Ja teraz, jednak som si prečítal tie dve pripomienky, som si to ofotil, mi pán poslanec Taraba to poskytol. Prvá sa týkala tej výhrady ohľadne NKÚ, tak tá už je tým pádom naozaj že vyriešená, lebo je to v tom pozmeňovacom návrhu. Ale to možnože pán poslanec Taraba nevedel. A tá druhá, tá sa týka verejného obstarávania, teda toho, čo ja som tu nechcel rozprávať tak dlho, keďže už sa všetci nejakým spôsobom snažíme tie zákony čo najrýchlejšie prerokovať. Ale ten otáznik tu bude stále, pretože to si myslí napríklad aj ministerstvo kultúry. Len nie je pre mňa celkom NKÚ relevantné z hľadiska jeho stanoviska pre verejné obstarávanie. Tam by som čakal naozaj, že Úrad pre verejné obstarávanie dá stanovisko, aby sme sa z toho vedeli vymotať. Také stanovisko som nevidel. Ten otáznik tu teda bude jednoducho aj naďalej, pretože sú na to rôzne názory. Niekto si myslí, že to je v rozpore, niekto si myslí, že to nie je. Jedna inštitúcia si myslí, že áno, druhá nie. Aj ten alternatívny model, ktorý by spočíval v tom, že ministerstvo kultúry dá dotáciu, tak to tiež je podľa môjho názoru svojím spôsobom obchádzanie verejného obstarávania, lebo vy tú dotáciu aj tak dávate niekomu, proste akože dovolíte sa prihlásiť všetkým o tú dotáciu a nakoniec ju dáte aj tomu, komu chcete, hej? Čiže aj to je svojím spôsobom obchádzanie. Čiže aj jeden, aj druhý model je nedokonalý a ja si myslím, že mal by do toho vniesť svetlo hlavne Úrad pre verejné obstarávanie a nie NKÚ.
90. schôdza NR SR - 7.deň - B. popoludní
Dátum: 2023-05-11
Poslanec: Vetrák, Milan (OĽANO)
Druh vystúpenia: Vystúpenie s faktickou poznámkou

166. Ďakujem za slovo. Tomáš Taraba, no škoda, že si nevystúpil teda v hlavnej rozprave. Mohli sme to podrobnejšie rozdiskutovať. Ja sa priznám, ja som nevidel to stanovisko NKÚ. Veď nemusíš mi ho ukazovať, verím, že nejaké existuje. Len to NKÚ teda namieta verejné obstarávanie, ale my nemáme k dispozícii stanovisko Úradu pre verejné obstarávanie, no. Čiže to by asi bolo treba mať v prvom rade. A druhá vec je, že no iste, vyzerá to aj z môjho pohľadu ako spôsob, ktorým, ktorým jednoducho nehovorím, že je to v rozpore so zákonom, ale je to istý spôsob obídenia toho zákona o verejnom obstarávaní, to iste. Veď ja si myslím, to aj samotní predkladatelia pripúšťajú a, ale teda nie som si úplne istý, že či to je aj v rozpore, lebo potom by sme mali problém asi aj s inými zákonmi, keďže tuná je to nastavené cez príspevok. No a máme aj viaceré iné zákony, kde dáme príspevok. Však ja si pamätám len v tomto volebnom období, že príspevok na, tuším, na Csemadok sme schvaľovali zákonom a príspevok neviem či na Maticu slovenskú nie a podobne, že museli sme sa potom, ja viem, že to, neni to úplne rovnaká situácia, ale to je niečo, čo som ja osobne čakal, že sa s tým vysporiada hlavne Úrad pre verejné obstarávanie. A ja som sa doteraz nedostal k nejakému takému stanovisku, ktoré by túto vec vykryštalizovalo. A tá diskusia je relevantná. Len škoda, že si sa neprihlásil do hlavnej diskusie, mohli sme o tom debatovať viac.
90. schôdza NR SR - 5.deň - B. popoludní
Dátum: 2023-05-09
Poslanec: Vetrák, Milan (OĽANO)
Druh vystúpenia: Vystúpenie s faktickou poznámkou

40. Ďakujem pekne. Len nestihnem zareagovať na všetko, pán poslanec, taká krátka poznámka. Moje zákony v druhom čítaní sú ešte neskôr, čiže ja by som mohol ešte viacej tu protestovať, ale ja nehovorím, že je to ideálne nastavené. A zase uznajte, že keď ste si v piatok prehodili váš bod zo 198. na dnes, tak prepáčte, ale ja by som sa rád venoval cez víkend niekedy aj svojej rodine a nemôžete odo mňa očakávať, že ja budem teraz, že vy ste si vylobovali prehodenie zákona dopredu, tak ja teraz nechám svoju rodinu len tak a budem rýchlo robiť pozmeňovák k vášmu návrhu zákona. Ak máte záujem o serióznu diskusiu a dopracovanie toho návrhu a toto sú aj pripomienky, ktoré minister školstva namieta voči vášmu zákonu. Vy ste sám priznali, že ste to konzultovali iba s ministerstvom práce, a mne minister školstva povedal, že s ním ste sa o tom vôbec nerozprávali. A ja niektoré tie pripomienky naozaj, jeho výhrady voči tomu zákonu som zapracoval do svojho pozmeňujúceho návrhu a vy ho vo svojom pozmeňujúcom návrhu nemáte zapracovaný. Čiže ten návrh má skutočne také nedostatky, pre ktoré ho nie je možné podľa môjho názoru podporiť v tejto, v tomto znení aj v duchu vášho pozmeňujúceho návrhu. Čiže ak máte naozaj záujem a záujem o naše hlasy k tomuto návrhu zákona, tak treba to vylepšiť spôsobom, ktorý zamedzí tomu, aby sa ten zákon obchádzal. Ďakujem za vysvetlenia k tomu rodičovskému príspevku a k tomu príspevku o starostlivosť o dieťa. Ja len pripomínam aj to, že v programovom vyhlásení vlády sa pracuje s príspevkom na starostlivosť o dieťa, ale hovorím, že dá sa to robiť aj cez rodičovský príspevok. Ja som už nešiel potom v tom duchu PVV-čka, ale som to prispôsoboval vášmu návrhu. Dlh voči štátu. Vy ste ho tam dali v pôvodnom znení, preto ma to zaujímalo. Keby ste ho tam nedávali vôbec, ja by som takisto neprotestoval. Čiže preto som sa pýtal. Takže ak ste teda uznali, že je to, že to bolo neprimerané, ja som s tým v pohode. Pokiaľ ide o potvrdenia, potvrdení nie je veľa, je len jedno, potvrdenie od lekára. Čiže keď si, keď ide k lekárovi ten človek, tak je jedno, či má jednu žiadosť alebo desať žiadostí, ten lekár mu tam opečiatkuje naraz všetky. To nie je žiadna prehnaná byrokracia. Spádová škola nestačí, lebo tých škôl obe... (Prerušenie vystúpenia časomerom.)
90. schôdza NR SR - 5.deň - B. popoludní
Dátum: 2023-05-09
Poslanec: Vetrák, Milan (OĽANO)
Druh vystúpenia: Vystúpenie s faktickou poznámkou

36. Ďakujem pekne. No, ja som sa práve snažil vysvetliť, že to nie je v poriadku a nedá sa to riešiť vyhláškami, lebo to sú zákonné podmienky, kedy vzniká ten nárok a ako sa ten nárok preukazuje. Pánovi poslancovi Ferenčákovi, ja v tom mojom pozmeňujúcom návrhu riešim všetky tri situácie, čiže aj obce, ktoré majú len jednu škôlku, aj Petržalku, ktorá má mož... teda má tridsať škôlok. Jednoducho dneska je systém taký, že v Petržalke si rodičia podávajú sedem-osem žiadostí v priemere, čiže aj tie tabuľky, ktoré tam ukazujú, tak tieto, samozrejme, tie čísla sú menšie, lebo tam sú zarátané tie duplicity až sedemplicity, či ako, jak by som to povedal. Čiže my len hovoríme, že keď chce niekto mať naozaj tých, teraz už neviem, 370 euro mesačne, tak jednoducho podá do všetkých škôlok, ktoré sú tam. Lebo viete, tak keď má dve zastávky autobusu ďalšiu škôlku a je tam voľné miesto, tak prečo by mu mal štát dávať peniaze, a to rieši aj situáciu v Bratislave a to rieši aj situáciu u vás. U vás by to bolo, že by musel dať štyri žiadosti. No tak ho, už ho to s prepáčením nezabije, keď chce peniaze od štátu. A pokiaľ ide o, teda to, čo hovoril pán, pán Blcháč, teda to bolo k tým spádovým škôlkam. A teraz pokiaľ ide o to, o tie, o to riešenie vyhláškou, no ak to, ak to nedáme priamo do zákona, tak tí rodičia budú môcť využívať ten príspevok aj na všetky tie ostatné činnosti, ktoré rodičovský príspevok umožňuje – hygienické potreby, preventívne prehliadky, všetky tie ďalšie veci, psychický a neviem aký vývin a jednoducho to, to by tak nemalo byť. Tá, tá, ten rodič by mal preukázať, že to dal na vzdelávanie, a vy to tam naozaj tak nemáte, to by mala byť zákonná podmienka. A rovnako legislatívne sa nedá podľa mňa riešiť to, že vy len doplníte jeden prípad, kedy dieťa má na niečo nárok, ale celý zákon takú situáciu nepozná, lebo zákon pozná len, že to má byť riadna starostlivosť o dieťa. Čiže podľa mňa legislatívne to treba dodefinovať a nieže vyrobiť bez dodef... bez dodefinovania niečoho, že naozaj ten týždeň by tomu pomohol, lebo my bez týchto naozaj vážnych nedostatkov nevieme podporiť ten návrh zákona, teda väčšina z nás určite nie. A myslíme to dobre, máme to aj v programovom vyhlásení vlády a podo... (Prerušenie vystúpenia časomerom.)